Стефан Георге
Из „След беритбата“

Превод от немски: Венцеслав Константинов, —

chitanka.info

Ела във този сякаш мъртъв парк и гледай:

Зарята на далечни брегове изтлява ·

На облаците чисти синевата бледа

Пътеките и езерата озарява.

Златисто жълто · нежно сиво там светлее

От буковете и брезите · вятър вее ·

А розите не са загубили живец ·

Върви с целувка свий от тях подбран венец ·

А също тези късни астри не забравяй ·

И пурпура на дивите лози без плод ·

Тъй всичко спастрено в зеления живот ·

Почувствай и в лика на есента улавяй ·

1895

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.